Vedtægter for Fodboldens Venner.


Navn og hjemsted:

§ 01
Foreningens navn er Fodboldens Venner.
Foreningen er hjemmehørende i Næstved kommune.

Formål:

§ 02
Fodboldens Venners formål er at støtte ungdomsaktiviteterne i Suså Idrætsforening. Salg af medlemskort og udlodning af gevinster er øremærket tilskud til Suså IF. Formålet er at der som hovedregel ikke udloddes mere end det pågående års indtægt.


Betingelser for medlemskab:

§ 03
Som medlem kan optages alle der indløser årligt medlemskontingent eller som har indbetalt kontingent til Suså IF.


Foreningens tegning og aktiviteter:

§ 04
Foreningen tegnes af formanden samt 2 bestyrelsesmedlemmer. Disse, samt den øvrige bestyrelse forestår den daglige ledelse, og repræsenterer foreningen i alle forhold.

§ 05
Bestyrelsen består af en formand, en kasserer, og to medlemmer, som alle skal være lovligt valgt, på foreningens generalforsamling.
 
§ 06
Såvel foreningens medlemmer, som bestyrelsesmedlemmer kan ikke, på egen hånd, foretage økonomiske transaktioner på foreningens vegne, uden dette forinden er godkendt af
foreningens bestyrelse, og det fremgår af foreningens protokol, at dette har været behandlet i 
bestyrelsen.

§ 07
Såvel foreningens medlemmer som bestyrelsesmedlemmer hæfter ikke personligt for de, af foreningens indgåede gældsforpligtelser, for hvilke foreningen alene hæfter med dens respektive
formue.

Foreningens daglige virke:

§ 08
Bestyrelsen konstituerer sig på førstkommende møde, efter generalforsamlingen, og som nævnt i den, af bestyrelsen godkendte forretningsorden, som årligt fremlægges af formanden, til godkendelse. Det konstituerede møde skal finde sted, senest 14 dage efter generalforsamlingen.

§ 09
De valgte bestyrelsessuppleanter kan, efter aftale, deltage i bestyrelsesmøderne, men uden stemmeret.

§ 10
Bestyrelsen er kun beslutningsdygtigt, når mindst 3 bestyrelsesmedlemmer er til stede.

Regnskab:

§ 11
Foreningens regnskabsår er fra perioden 01. januar til 31. december.

§ 12
Kassereren fører foreningens regnskab, som afsluttes pr. 31. december. Regnskabet afleveres senest 14 dage før foreningens generalforsamling, til de valgte bilagskontrollanter, som herefter reviderer dette.

§ 13
Det påhviler kassereren, at foreningens kontante beholdning skal være så minimal som muligt, idet foreningens aktiver skal indsættes på foreningens bankkonti.

Generalforsamling:

§ 14
Generalforsamlingen er foreningens højeste myndighed og på denne vælges alle bestyrelsens medlemmer.

§ 15
Generalforsamlingen skal afholdes årligt, inden udgangen af februar måned.

§ 16
Generalforsamlingens afholdelse skal med angivelse af dagsorden, bekendtgøres senest 14 dage forinden dens afholdelse, gennem offentlig annoncering på digitale media som Suså IF’s hjemmeside, egen hjemmeside (hvis en sådan er oprettet) og Facebook.

§ 17
Generalforsamlingen er beslutningsdygtig, uanset antallet af fremmødte stemmeberettigede medlemmer.

§ 18
Stemmeberettigede er dem der har indbetalt medlemskort i Fodboldens Venner eller som ikke er i kontingentrestance i Suså IF. 

§ 19 
Der kan kun stemmes ved personligt fremmøde.

§ 20
Valgbare til bestyrelsen er alle medlemmer over 18 år.

§ 21
Alle forslag, der ønskes behandlet på generalforsamlingen, skal være skriftlige, og foreningens formand i hænde, senest 8 dage forinden dennes afholdelse. 

§ 22
Generalforsamlingen skal have mindst følgende dagsorden:
1. Valg af dirigent og stemmetællere.
2. Aflæggelse af bestyrelsens beretning.
3. Fremlæggelse af det reviderede regnskab til godkendelse.
4. Behandling af indkomne forslag.
5. Valg af formand (lige år)
6. Valg af øvrige bestyrelsesmedlemmer.
7. Valg af 1 suppleant til bestyrelsen.
8. Valg af 2 bilagskontrollanter og 1 bilagskontrollantsuppleant.
9. Eventuelt.

§ 23
Afgørelser træffes gennem håndsoprækning ved simpelt flertal. Ved vedtægtsændringer kræves dog mindst 2/3 flertal af de fremmødtes og stemmeberettigedes afgivne stemmer. Ved personvalg skal såvel forslag som afstemninger være skriftlige. der kan dog dispenseres fra denne regel, hvis kun en person er bragt i forslag.

§ 24
På generalforsamlingen vælges foreningens formand, 2 bestyrelsesmedlemmer, 1 
bestyrelsessuppleant, 2 bilagskontrollanter og 1 bilagskontrollantsuppleant. Alle valg, dog undtaget suppleanter, er for 2 år. 

Bestyrelsen fordeler efterfølgende posterne således:
1 person som kasserer
1 person som sekretær
§ 25
Der udfærdiges et beslutningsreferat fra generalforsamlingen, som efterfølgende udsendes til foreningens bestyrelse. 

§ 26
Den valgte dirigent leder suverænt generalforsamlingen og underskriver, sammen med formanden det, af referenten udfærdigede referat, fra generalforsamlingen.

Ekstraordinær generalforsamling:

§ 27
Ekstraordinær generalforsamling skal afholdes når mindst 1/4 af foreningens stemmeberettigede
medlemmer anmoder skriftligt om dette. En sådan anmodning skal skriftligt sendes til formanden, og være vedlagt forhandlingsemne. Bestyrelsen kan, til enhver tid, indkalde til en ekstraordinær
generalforsamling.

§ 28
En ekstraordinær generalforsamling skal indkaldes senest 30 dage efter anmodningen, og skal annonceres som nævnt, for en ordinær generalforsamlings vedkommende.

§ 29
Der udfærdiges, og underskrives et referat, som nævnt for den ordinære generalforsamling, i § 26.

Foreningens ophør:

§ 30
Foreningens ophør kan kun besluttes, hvis 3/4 af de fremmødte stemmeberettigede medlemmer
stemmer herfor. Opnås denne majoritet ikke, indkaldes til en ny generalforsamling, senest 30 dage efter.

På denne efterfølgende generalforsamling vil almindeligt stemmeflertal, blandt de fremmødte,
stemmeberettigede medlemmer, være afgørende for foreningens ophør.

§ 31
I tilfælde af foreningens ophør, tilfalder midler og rekvisitter Suså IF. i Næstved Kommune.

Forinden nævnte deponering, skal alle gældsforpligtelser forsøges, eller være afviklet.

Vedtaget på stiftende generalforsamling, den 9. marts 2023, i Herlufmagle. Og §05 revideret på generalforsamlingen den 24. februar 2026. På ekstraordinær generalforsamling den 30. oktober 2026 er §11, §12 og §15 godkendt så regnskabsåret ændres til 1. januar – 31. december.

